Flagg vun Moldawien

De **Flagg vun [[Moldawien]]** wurr in en Gesett van' 12. Mai 1990 eerstmals fastleggt, noch för de Unafhängigkeit vun dat Land an' 27. August 1991. Nochmals nömmt wurrd se in de Verfaaten van'  29. Juli 1994.

## Beschrieven
De Flagg is en Trikolore in de Farven blau, geel un root (vun links nah rechts). Dat Siedenverhältnis vun de Hööcht to de Breedt bedrocht 1:2. In de Midden vun de Flagg liggt dat  Wappen vun Moldawien, en Adler, de en Schild mit de Afbillen vun en Stier hollt. Der Schild hett en historschen oorsprung un wiest mit den Stier up dat ehmalge Fürstendom Moldau un mit den Adler up Rumänien hen. Vörbild för de Farfwahl weer de Flagg vun Rumänien. Dat Siedenverhältnis folgt sowjeetsch Traditschoon.

De Rücksiet vun de Flagg bild siet 2010 dat Wappen speegelverkehrt af. Dorvör fehl dat Wappen up de  Rücksiet.

De Flaggen vun Moldawien un Rumänien wiesen groot Ähnlichkeiten mit de Flaggen vun Andorra un den Tschad up.


 Flag of Moldova back.svg|1:2    Rücksiet vun de Flagg vun Moldawien bit 2010
 Flag of Moldova (reverse).svg|1:2    Rücksiet vun de Flagg vun Moldawien siet 2010
 Flag of Moldova, construction sheet.svg|Upbau vun de Natschonalflagg


### Farven
Dat Flaggengesett van' 17. September 2010 beschrifft de Farven vun de Flagg för verscheeden Systeme.

## Geschichte
### 1944–1952
Nah de Annexion dör de Sowjetunion wiels den Tweeten Weltkrieg kreeg  Moldawien af 1944 en Flagg mit de kyrillisch Bookstaaven *РССМ* (*RSSM* för *Република Советикэ Сочиалистэ Молдовеняскэ*; *Moldauische Sozialistische Sowjetrepublik*) in Serifenschrift up root Grund. De mit en Hammer krüüzt Sicht symboliseer de Vereenigung as Deel vun de Sowjetunion.

### 1952–1990
To Tiet vun  de Moldauischen Sozialistischen Sowjetrepublik as Deel vun de Sowjetunion harr Moldawien af den 31. Januar 1952 en root Flagg mit horizontal verloopen, gröön Striepen ünner *[[Hammer un Sicht]]*. De dortofüügt Root Steern stunn as Symbol för de kommunistischen Werte un de klassenloos Sellschopp. Up de Rücksiet hemm de Symbole dorgegen fehlt. De groot Ähnlichkeit mit de Flaggen vun all Sowjetrepubliken sull dorbi nochmals dat Kollektiv un de Gliekheit ünnerstrieken.


Flag of Moldavia.svg|De Flagg vun dat Fürstendom Moldau (1354–1859)
Flag of Moldavian SSR 02.svg|1:2 Flagg vun de MSSR 1944–1952
Flag of Moldavian SSR.svg|1:2 Flagg vun de MSSR 1952–1990
Flag of Transnistria.svg|1:2 Rücksiet vun de Flagg vun de MSSR 1952–1990


## Wiedere Flaggen vun Moldawien
Siet 2010 gifft dat nee Flaggen för verscheeden Amtsinhebber vun dat Land.

De Flagg vun de Armee is nich to verwesseln mit en Kriegsflagg. Se is en Flagg vun de Organisatschoon, nich en eegen Version vun de Natschonalflagg. De Flagg vun de Armee wurrd parallel to de Natschonalflagg bruukt, nich an Stäe vun disse.


Flag of the President of Moldova.svg|1:1 Präsident
Flag of the President of the Parliament of Moldova.svg|1:1 Parlamentspräsident
Flag of the Prime Minister of Moldova.svg|1:1 Premierminister



Flag of the Armed Forces of Moldova.png|2:3 Strietkräfte vun Moldawien


### Transnistrien
De aftrünnige Transnistrische Moldawische Republik (Transnistrien), de internatschonal nich anerkannt is, bruukt siet den fröhen 1990er Johren de Flagg vun de Moldauische SSR. För Nich-Regeeensgeschäfte as persönlichen oder kommerziellen Gebruuk is de Variante ahn de sowjeetsch Symbole (Hammer, Sicht un Steern) tolaaten.  2009 wurr tosätzlich en Natschonalflagg in de Farven witt blau root vörslahn. De ist meest identisch mit de Flagg vun de russisch Föderatschoon, blots dat Sietenverhältnis is anders (1:2 statt dat russisch 2:3). Dormit will man dat eng Verhältnis to Russland wiesen.


Transnistria State Flag.svg|1:2 Flagg vun Transnistrien
Flag of Transnistria (Russian tricolour).svg|1:2 Natschonalflagg vun Transnistrien


### Gagausien
Dat to Moldawien hörrn autonoom Rebeet Gagausien hett en eegen Flagg. Ebenso dat dor leven Volk vun de Gagausen (kiek ok: Flagg vun de Gagausen).


Flag of Gagauzia.svg|1:2 Flagg vun Gagausien
Flag of the Gagauz people.svg|Flagg vun de Gagausen


## Enkeld Nahwiesen


## Weblinks
* Richtliens to de Gestaltung vun de Natschonalsymbole
* Flags of the World - Moldova (engelsch)

## Literatur
* Ralf Stelter: *Flaggenlexikon.* Fischer Verlag, Frankfort an'n Main 2010, ISBN 978-3-596-18522-1.